เก็บตกการเงิน
ทุนสำรองประเทศลด 700 ล้านเหรียญสหรัฐ
20 ต.ค. 2555

ทุนสำรองประเทศลด 700 ล้านเหรียญสหรัฐ 
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศของไทย ณ วันที่ 12 ต.ค.ปีนี้ ว่า อยู่ที่ระดับ 1.826 แสนล้านเหรียญสหรัฐ หรือประมาณ 5.597 ล้านล้านบาท ลดลง 700 ล้านเหรียญสหรัฐ หรือประมาณ 2.14 หมื่นล้านบาท หากคิดอัตราแลกเปลี่ยนเฉลี่ยในปัจจุบัน อยู่ที่ระดับ 30.60 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.833 แสนล้านเหรียญสหรัฐ 
ขณะที่ฐานะซื้อเงินตราต่างประเทศล่วงหน้าสุทธิอยู่ที่ระดับ 2.56 หมื่นล้านเหรียญสหรัฐเพิ่มขึ้น 200 ล้านเหรียญสหรัฐ จากสัปดาห์ก่อนที่ 2.54 หมื่นล้านเหรียญสหรัฐ ทำให้ทุนสำรองฯสุทธิในปัจจุบัน ซึ่งรวมทุนสำรองฯ และฐานะซื้อเงินตราต่างประเทศล่วงหน้าสุทธิแล้ว อยู่ที่ระดับ 2.082 แสนล้านบาท 
ส่วนฐานเงินหรือเงินสดหมุนเวียนในมือภาคเอกชนและเงินฝากของสถาบันการเงินที่ธปท.อยู่ที่ 1.323 ล้านล้านบาท ลดลงเล็กน้อย 
ประมูลพันธบัตร 4 หมื่นล้านบาท
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ได้ออกประกาศกำหนดแผนการออกพันธบัตรธนาคารแห่งประเทศไทย อายุไม่เกิน 15 วันในเดือน ต.ค.ปีนี้ โดยในวันที่ 19 ต.ค.นี้ จะเปิดประมูลพันธบัตรรุ่น พ.42/13/55 วงเงิน 4 หมื่นล้านบาท อายุ 13 วัน วันที่ชำระเงินคือวันที่ 24 ต.ค. 2555 และวันครบกำหนดคือวันที่ 6 พ.ย. 2555